标题：草堂集
作品原文
(第一集)
（节录自泺阳消夏录）
夙冤，世无不可解之冤。
真孝妇，鬼神见之犹敛避。
阴律——不孝罪至重。
知其不可而为之，诸葛武候曰：鞠躬尽瘁，死而后已。成败利钝，非所逆覩，此圣贤立命之学。
声色之娱，电光石火，皆幻化也。悬崖撒手，转瞬成空。朱颜不驻，白发已侵。
圣人之心，与天地通；诸大儒阐发圣人之理，其精奥亦与天地通，故相感也。
古诗云：水性自云静，石中亦无声；如何两相激，雷转空山惊。
事皆前定，岂不信然？
心存诚敬，但知国计民生，不知祸福毁誉耶。
孝悌之至，通于神明。
圣人之立教，欲人为善而已。其不能为者，则诱掖以成之；不肯为者，则驱策以迫之，于是乎刑赏生焉。能因慕赏而为善，圣人但与其善，必不责其为求赏而然也。能因畏刑而为善，圣人亦与其善，必不责其为避刑而然也。
形不自变，随心而变。读圣贤之书，明三纲五常之理，心化则形亦化矣。
读书，但求明理。圣贤言语，本不艰深，口相授受，即可知其义旨。
人生以孝悌为本，二者有渐，则不可以为人。
非礼之祀，鬼神且不受，况非义之祀乎？
人秉阳气以生，睡则神聚于心，灵光与阳气相映，如镜取影，梦生于心，其影皆现于阳气中，鬼神皆得而见之。
心之善恶，亦现于阳气中。生一善念，则气中一线如烈焰；生一恶心，则气中一线如浓烟。
大凡风流佳话，多是地狱根苗。孽海洪波，回头是岸。
君子义不负人，不以生死有异也；小人无往不负人，亦不以生死有异也。常人之情，则人在而情在，人亡而情亡耳。
方外人，如于世有所闻见，于心必有所是非；有所是非，必有所爱憎，则喜怒哀乐之情，必迭起循生。
大学扼要，在诚意；诚意扼要，在慎独。
修己明道，天理也。近名好胜，则人欲之私也。
害人之卫，适以自害。智者慎勿造因。
君子之于世也，可随俗者随，不必苟异；不可随俗者不随，亦不必苟同也。
草堂集
(第二集)
（节录自如是我闻）
天地之大，何所不有。幽明之理，莫得而穷。不必曲为之词，亦不必力攻其说。
业镜照眞小人，心镜照伪君子。圆光对照，灵府洞然。大抵名愈高，则责愈严。卫愈巧，则罚愈重。
天下未有所成，先自炫耀。甫有所得，不自韬晦者，自取其败耶。
天下本无事，庸人自召之。
悖理聚财，非不骤富，断无久享之理。
所作所受，如影随形。
人之受享，只有此数，此嬴彼缩，理之自然。既于家庭之内强有所增，至于仕宦之途，阴有所灭。世情万变，治家者平心处之可矣。
人能事事如我意，可畏甚矣。
好色者必病，嗜博者必败，劫财者必诛，杀人者必抵，此中之消息微矣。其间功过互偿，或以无报为报，罪福未尽；或有报而不即报，毫厘比较，益微乎微矣。
天下事，但知其一，不知其二。有收目前之效，而贻日后之忧者。
取非所有者，终不能有，且适以自戕也。
成毁各有定数。
虎不食人，惟食禽兽。其食人者，人而禽兽者耳。大抵人天良未泯者，其顶上必有灵光，虎见之即避。其天良澌灭者，灵光全息，与禽兽无异，虎乃得而食之。勉修善业，当有后福。
天下之痛苦，无过于脔割者。天下之恐怖，亦无过于束缚以待脔割者，每见屠宰，思彼众生，其痛苦恐怖，不能下咽耳。
盖无心一语，黄壤已闻。然则有意造言者，冥冥之中，宁免握拳啮齿耶。
天道凡事忌太甚。过奢过俭，皆足致不祥。时时深念，知益己者必损人。凡事留其有余，则召福之道也。
得意时勿太快意，失意时勿太快口，则永保终吉。得意时勿太快意，则知利害者能之；失意时勿太快口，则贤者或未能知。快口岂特怨尤哉，夷然不屑。故作旷达之语，其招祸甚于怨尤也。
◎遇意外之横逆，平心静气，或有解时。
草堂集
(第三集)
（节录槐西杂志）
五伦之中，惟朋友以义合。不计较报施，厚道也。即计较报施，犹直道也。兄弟天属，已不可言报施，况君臣父子夫妇，义属三纲哉。
忠孝节义，感天地、动鬼神。
人世所为，鬼神无不知也。常人胶胶扰扰，何念不生？但有所畏而不敢为，抑亦贤矣。
事大便宜，必有不便宜者在。鱼吞钩，贪饵故也。
以势交者，势散则离。以财交者，财尽则散。
一时爵禄，所得几何？孽海茫茫，杳无崖岸。
问心无愧，即阴律所谓善。问心有愧，即阴律所谓恶。公是公非，幽明一理。
欲心所感，淫鬼应之；杀心所感，厉鬼应之；愤心所感，怨鬼应之。则皆由其人之自召。
好胜者必自及，不仁者亦必自及。东野稷以善御马，名一国，而极马之力，终以败驾。自陨其生，非不幸也。
以理断天下事，不尽其变。即以情断天下事，亦不尽其变也。
瑞不必为祥，妖不必为灾，各视乎其人。
傅有之，天道远，人事迩。六经所论皆人事，即易阐阴阳，亦以天道明人事也。
至诚则金石为开，笃信之则诚，诚则必验。姑试之则不诚，不诚则不验。凡持炼之卫，莫不如是。
心定则气聚而形固，心摇则气涣而形萎。
天下未有心不在是事，而是事能诣极者；亦未有心在是事，而是事不诣极者。
应酬之礼不可作废。
是非之公，人心具在。人即可诳，自问已惭。况公论俱存，诳亦何益？荣亲当在显扬，何必以虚词招谤乎？
夫因缘，无无故而合者也。大抵以恩合者必相欢，以怨结者必相忤。又有非恩非怨，亦恩亦怨者，必负欠使相取相偿也，如是而已。虽然，天定胜人，人定亦胜天。故释迦立法，许人忏悔。逆来顺受，尽其在我，而不问其在人。庶几可以挽回乎？信心行持，无不有验。
夫人之为人，以有人心也。此辈机械万端，寒暖百变，所谓人面兽心者也。既已兽心，即以兽论。以兽杀兽，事理之常。
物必先腐也，而后虫生之。
福以德基。非可祈也。祸以恶积，非可禳也。苟能为善，虽不祭，神亦助之。败理乱常，而渎祀以冀神佑，神其受享乎？
外患突来，必有内间。
人生苦乐，皆无尽境；人心忧喜，亦无定程。曾经极乐之境，稍不适则觉苦。曾经极苦之境，稍得宽则觉乐矣。
有力者不尽其力，乃可以养其威。屈人者使人易从，乃可以就服。
草堂集
(第四集)
（节录姑妄听之）
苟道德无愧于圣贤，虽王候拥篲不能荣，虽胥靡版筑不能辱。陈白崖曰：「事能知足心多惬，人到无求品自高」。
夫操管运思，临秤布子。虽当局之人，有不能预自主持者，而卜者乃能先知之，是任我自为之事，尚莫逃定数，巧取强求，营营然日以心斗者，是亦不可以已乎。
舞衫歌扇，仪态万方。弹指繁华，总随逝水。茫茫回首，旧事皆空。岂但海市蜃楼，为顷刻幻景哉？
立心端正，虽冤鬼亦无如何。
无故而致非常之福，贪冒者所喜，明哲者所惧也；无故而作非分之想，侥幸者其偶，颠越者其常也。
圣贤依乎中庸，以实心励实行，以实学求实用。圣贤之于人，有是非心，无彼我心，有诱导心，无苛刻心。
声色货利，嗜欲牵缠，非道力坚定，多不敢轻涉世缘，恐浸淫而不自觉也。
人镜照形，神镜照心。人作一事，心皆自知，既已自知，即心有此事。心有此事，即心有此事之象，故一照而毕现也。若无心作过，本不自知，则照亦不见，心无是事，即无是象耳。
一村叟，淳淳闷闷，无计较心；悠悠忽忽，无得失心；落落寞寞，无爱憎心；坦坦平平，无偏私心；人或凌侮，无争竞心；人或欺绐，无机械心；人或谤詈，无瞋怒心；人或构害，无报复心。故虽死牖下，无大功德，而独以是心，为神所福，使之食报于今生。其蠢无知识，正其身异性存，未昧前世善根也。
无欲常教心似水，有言自觉气如霜。
人情百态，事变万端，矫枉过甚，顾此失彼。本造福而反造孽，本弭事而反酿事，亦往往有之。
凡遇毒物，无杀害心，则终不遭螫。或见即杀害，必有一日受其毒，验之颇信。
草堂集
(第五集)
（节录泺阳续录）
君子与人为善，固应不没其寸长；讲学家持论务严，遂使一时失足者无路自赎，反甘心于自弃，非教人补过之道也。
子弟当先使知礼。
欧阳公曰：祸患常生于忽微，智勇多困于所溺。
胜负之念不可太盛，恩怨之见不可太明。
道力深者，以定静祛魔。
小人之谋，无往不福君子也。
利令智昏：昔夫差贪句践之服事，卒败于越。楚怀贪商于之六百，卒败于秦。北宋贪灭辽之割地，卒败于金。南宋贪伐金之助兵，卒败于元。
太聪明，往往以气凌物，非养德之道，亦非全身之道也。惟学问变化气质。
古人祠宇，俎豆一方，使后人挹想风规，生其效法，是即维风励俗之教也。[1]
作品提要
[草堂集] 李阳冰编。肃宗上元二年(761)，李阳冰为宣州当涂县(今属安徽省)令，李白前往依之。次年既宝应元年(762)十一月，李白“疾亟，草稿万卷，手集未修．枕上授简”．请阳冰为序，旋即逝世。李阳冰《草堂集序》云：自中原有事，公避地八年，当时著述，十丧其九，今所存者，皆得之他人焉”。《新唐书·艺文志四》著录“李白《草堂集》二十卷，李阳冰录”，然宋人乐史《李翰林别集序》：“李翰林歌诗，李阳冰纂为《草堂集》十卷”。宋敏求《李太白文集后序》亦云：“唐李阳冰序李白《草堂集》十卷云”。证知李阳冰所编《草堂集》实为十卷本。《新唐书》所谓“二十卷”者，疑为范传正所编。范传正《唐左拾遗翰林学士李公新墓碑并序》云：“文集二十卷。或得之于时之文士， 或得之于宗族，编辑断简，以行于代”。 此当即唐代流布的二十卷本《草堂集》。盖范传正乃就李阳冰所集而增广者，书名仍为《草堂集》，亦署李阳冰名。然此本宋时已佚，乐史、宋敏求所见并为十卷本、确为李阳冰所编集。今李阳冰编《草堂集》已佚。[2]
作者简介
李阳冰，字少温。谁郡（治今安徽亳州人）。唐代文学家、书法家。